Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 36/15/6603	Brezno, 27.3.2015
EEČ : 2-46-23-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	v období od mesiaca január 2014 doposiaľ si neplnil riadne svoju povinnosť prispievať na výživu maloletých detí XXXXX, nar. XXXXX a XXXXX, nar. XXXXX, ktorá mu bola určená rozsudkom Okresného súdu XXXXX XXXXX sp. zn. XXXXX zo dňa XXXXX, ktorý nadobudol právoplatnosť dňa XXXXX, na základe ktorého bol zaviazaný prispievať na výživu XXXXX sumou vo výške 120,- € mesačne a na výživu XXXXX sumou vo výške 80,- € mesačne, ktoré mal zasielať vždy do 15. dňa v mesiaci vopred k rukám ich matky XXXXX, trvale bytom XXXXX, XXXXX, prechodne bytom XXXXX, v dôsledku čoho nezaplatil na výživnom XXXXX za uvedené obdobie sumu vo výške 1.450,- €, vyčíslenú do mesiaca december 2014, ktorú dňa 14.02.2015 uhradil, pričom uhradil aj bežné výživné za mesiace január, február a marec 2015 vo výške 200,- € mesačne,

	lebo zanikla trestnosť činu.

Odôvodnenie:
	Poverený príslušník OO PZ Pohorelá v konaní vedenom pod č. XXXXX stíha XXXXX pre prečin zanedbania povinnej výživy podľa § 207 ods. 1 Tr. zák., ktorého sa mal dopustiť na tom skutkovom základe, že

	v období od mesiaca január 2014 doposiaľ si neplnil riadne svoju povinnosť prispievať na výživu maloletých detí XXXXX, nar. XXXXX a XXXXX, nar. XXXXX, ktorá mu bola určená rozsudkom Okresného súdu XXXXX sp. zn. XXXXX zo dňa XXXXX, ktorý nadobudol právoplatnosť dňa XXXXX, na základe ktorého bol zaviazaný prispievať na výživu XXXXX sumou vo výške 120,- € mesačne a na výživu XXXXX sumou vo výške 80,- € mesačne, ktoré mal zasielať vždy do 15. dňa v mesiaci vopred k rukám ich matky XXXXX, trvale bytom XXXXX, XXXXX, prechodne bytom XXXXX, v dôsledku čoho nezaplatil na výživnom XXXXX za uvedené obdobie sumu vo výške 1.450,- €, vyčíslenú do mesiaca december 2014, ktorú dňa 14.02.2015 uhradil, pričom uhradil aj bežné výživné za mesiace január, február a marec 2015 vo výške 200,- € mesačne.

	Obvinený XXXXX sa v prípravnom konaní po zákonnom poučení ku skutku, ktorý sa mu kládol za vinu priznal, pričom uviedol, že si je vedomý toho, že si svoju vyživovaciu povinnosť voči maloletým deťom XXXXX a XXXXX neplnil v roku 2014 pravidelne a v stanovenej výške podľa rozsudku Okresného súdu XXXXX sp. zn. XXXXX zo dňa XXXXX, právoplatného dňom XXXXX, na základe ktorého mal prispievať na výživu maloletého XXXXX mesačne sumou 120,- € a na výživu maloletého XXXXX mesačne sumou 80,- €, vždy do 15. dňa v mesiaci vopred k rukám ich matky XXXXX. Za rok 2014 bol dlžný sumu 1.450,- €, ktorú uhradil dňa 14.02.2015 k rukám XXXXX, pričom uhradil aj bežné výživné za mesiace január a február 2015 vo výške po 200,- € mesačne (a podľa skutočností zistených u XXXXX aj za mesiac marec 2015 vo výške 200,- €). Výživné má teda v celom rozsahu uhradené. 

	V priebehu skráteného vyšetrovania bola k veci vypočutá svedkyňa- poškodená XXXXX, ktorá uviedla, že jej bývalý manžel jej dlhoval za obdobie od januára 2014 sumu vo výške 1.450,- €, ktorú jej dňa 14.02.2015 uhradil, pričom si riadne zaplatil výživné aj za mesiace január až marec 2015. Deti núdzou v dôsledku neplatenia výživného netrpeli a neplatenie výživného na nich nemalo ani trvalo nepriaznivé následky. 

	Do vyšetrovacieho spisu boli zabezpečené aj doklady o tom, ktoré platby a kedy zaslal XXXXX oprávnenej osobe XXXXX. Ako vyplýva z týchto listinných dôkazov a z výpovede XXXXX, XXXXX uhradil nezaplatené výživné za vyššie uvedené obdobie a to až do mesiaca marec 2015 v celom rozsahu.

	Ďalej boli do vyšetrovacieho spisu zabezpečené ďalšie listinné dôkazy, a to rozsudok XXXXX č. k. XXXXX zo dňa XXXXX, právoplatný XXXXX, zápisnica o trestnom oznámení XXXXX, kópie poštových poukážok, správy ÚPSVaR Brezno o tom, že XXXXX nebol za obdobie, ktoré bolo predmetom trestného stíhania poberateľom dávky v hmotnej núdzi a o tom, že v období za ktoré bol stíhaný bol evidovaný ako uchádzač o zamestnanie a to od 10.01.2014, ďalej správa sociálnej poisťovne s prílohou k predchádzajúcim zamestnaniam XXXXX ako aj správa z OÚ Brezno o tom, že nie je vedený v živnostenskom registri, ktoré preukazujú zistený skutkový stav.

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

	Podľa § 86 ods. 1 písm. a) Tr. zák. trestnosť trestného činu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že zo strany obvineného XXXXX došlo k splneniu podmienok v zmysle § 86 ods. 1 písm. a) Tr. zák., bolo potrebné rozhodnúť tak, ako je uvedené vo výrokovej časti tohto uznesenia.    

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Juraj Polakovič
prokurátor